Shavkat Mirziyoyev Tu-154 halokati munosabati bilan Vladimir Putinga hamdardlik maktubini yo‘lladi

O‘zbekiston Prezidenti Shavkat Mirziyoyev Sochida halokatga uchragan Tu-154 samolyotining ko‘plab yo‘lovchilari qurbon bo‘lgani munosabati bilan rossiyalik hamkasbi Vladimir Putinga hamdardlik maktubini yo‘lladi. Murojaat matnini O‘zA e’lon qildi.

Rossiya Federatsiyasi Prezidenti
Vladimir Putin Janobi oliylariga
Muhtaram Vladimir Vladimirovich!
Qora dengiz ustida Tu-154 samolyoti halokatga uchrashi oqibatida ko‘plab insonlar halok bo‘lgani haqidagi xabarni og‘ir qayg‘u bilan qabul qildim.
Mening chuqur ta’ziyamni qabul qilishingizni va halok bo‘lganlarning oila a’zolari va yaqinlariga hamdardligimni yetkazishingizni so‘rayman.
Shavkat Mirziyoyev,
O‘zbekiston Respublikasi Prezidenti